wannaphong/clean_thaiwikipedia huggingface dataset:
# CSA
CSA เป็นตัวย่อที่อาจหมายถึง

 การทารุณเด็กทางเพศ (child sexual abuse) เป็นรูปแบบการกระทำทารุณต่อเด็กที่ผู้ใหญ่, หรือเยาวชนหรือวัยรุ่นที่มีอายุมากกว่าและต่างระดับพัฒนา ใช้เด็กกระตุ้นความรู้สึกทางเพศ
 องค์การอวกาศแคนาดา (Canadian Space Agency) เป็นหน่วยงานด้านกิจการอวกาศของรัฐบาลแคนาดา รับผิดชอบโครงการอวกาศของประเทศแคนาดา
# เบร็ต แรตเนอร์
เบร็ต แรตเนอร์  เกิดเมื่อวันที่ 28 มีนาคม ค.ศ. 1969 เป็นผู้สร้างภาพยนตร์และผู้กำกับมิวสิกวิดีโอชาวอเมริกัน เขาเป็นที่รู้จักในผลงานกำกับเรื่อง The Family Man, Red Dragon, ภาพยนตร์ชุด Rush Hour และ X-Men: The Last Stand เขายังเป็นโปรดิวเซอร์ให้กับซีรีส์ทางช่องฟอกซ์เรื่อง Prison Break

ผลงาน
ภาพยนตร์
 ปี ชื่อ ตำแหน่ง ผู้กำกับ ผู้อำนวยการสร้าง 1997  มันนี่ ทอล์ค: คู่หูป่วนเมือง    1998  คู่ใหญ่ฟัดเต็มสปีด    2000  สัญญารักเหนือปาฏิหาริย์    2001  คู่ใหญ่ฟัดเต็มสปีด 2    2002  กำเนิดอำมหิต    2004  พยัคฆ์โคตรเพชร    2006  เอ็กซ์-เม็น: รวมพลังประจัญบาน    2007  คู่ใหญ่ฟัดเต็มสปีด 3    2011  ปล้นเสียดฟ้า บ้าเหนือเมฆ    2014  เฮอร์คิวลีส   

ภาพยนตร์สั้น
 ปี ชื่อ ตำแหน่ง หมายเหตุ ผู้กำกับ เขียนบท ผู้อำนวยการสร้าง 1990  วอทเอฟเวอร์ แฮพเพน ทู เมสัน รีส     2001 เลดี้ ลัค    2008  นิวยอร์ค นครแห่งรัก     ส่วนของ 5 2009  เดอะ ชูตเตอร์ ซีรีส์: วอลลุ่ม. 1    วิดีโอ 2013  แฮปปี เบิร์ดเดย์    ส่วนของ มูฟวี่ 43 มหกามป่วน XXX 

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ เบร็ต แรตเนอร์
 ชื่อ รอตเทนโทเมโทส์ เมทาคริติก ซีเนม่าสกอร์ ทุนสร้าง รายได้ทั่วโลก มันนี่ ทอล์ค: คู่หูป่วนเมือง 12px 16% (4.03/10) (19 รีวิว)  colspan="2"   A  $25,000,000  $48,407,611  คู่ใหญ่ฟัดเต็มสปีด 12px 60% (6.09/10) (73 รีวิว)  60 (23 รีวิว)  $33,000,000  $244,721,064 สัญญารักเหนือปาฏิหาริย์ 12px 53% (5.49/10) (128 รีวิว)  42 (28 รีวิว)  B+  $60,000,000  $124,745,083 คู่ใหญ่ฟัดเต็มสปีด 2 12px 52% (5.45/10) (127 รีวิว)  48 (28 รีวิว)  A  $90,000,000  $347,325,802 กำเนิดอำมหิต 12px 68% (6.39/10) (189 รีวิว)  60 (36 รีวิว)  A–  $78,000,000  $209,196,298 พยัคฆ์โคตรเพชร 12px 18% (4.4/10) (140 รีวิว)  38 (32 รีวิว)  B  $59,000,000  $62,657,868 เอ็กซ์-เม็น: รวมพลังประจัญบาน 12px 57% (5.93/10) (238 รีวิว)  58 (38 รีวิว)  A–  $210,000,000  $460,435,291 คู่ใหญ่ฟัดเต็มสปีด 3 12px 18% (4.16/10) (157 รีวิว)  44 (32 รีวิว)  $140,000,000  $258,097,122 นิวยอร์ค นครแห่งรัก 12px 37% (5.02/10) (99 รีวิว)  49 (26 รีวิว)    $14,700,000  $8,095,596 ปล้นเสียดฟ้า บ้าเหนือเมฆ 12px 67% (6.15/10) (196 รีวิว)  59 (39 รีวิว)  B  $75,000,000  $152,930,623 มูฟวี่ 43 มหกามป่วน XXX 12px 5% (2.23/10) (88 รีวิว)  18 (23 รีวิว)  D  $6,000,000  $32,443,111 เฮอร์คิวลีส 12px 57% (5.37/10) (117 รีวิว)  47 (25 รีวิว)  B+  $100,000,000  $244,819,862 เฉลี่ย และ รวม 12px 42% (5.06/10) 48 B+ $890.7 ล้าน $2,193,875,331
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  

สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  

N/A ไม่ปรากฏ, หาข้อมูลไม่ได้  

$ ดอลลาร์สหรัฐ
# องค์การอวกาศแคนาดา
องค์การอวกาศแคนาดา (หรือ CSA;  หรือ ASC) เป็นหน่วยงานด้านกิจการอวกาศของรัฐบาลแคนาดา รับผิดชอบโครงการอวกาศของประเทศแคนาดา ก่อตั้งขึ้นในเดือนมีนาคม ค.ศ. 1989 ภายใต้บทบัญญัติว่าด้วยองค์การอวกาศแคนาดา อนุมัติใช้งานเมื่อเดือนธันวาคม ค.ศ. 1990 ประธานเจ้าหน้าที่บริหารขององค์การจะรายงานโดยตรงกับรัฐมนตรีว่าการกระทรวงอุตสาหกรรม

สำนักงานใหญ่ของ CSA ตั้งอยู่ที่ศูนย์อวกาศจอห์น เอช. แชปแมน ที่เมืองเซนต์-ฮิวเบิร์ต รัฐเกแบ็ก ประเทศแคนาดา และยังมีสำนักงานอยู่ในออตตาวา รัฐออนแทรีโอ ที่ศูนย์ปฏิบัติการเดวิด ฟลอริดา และมีสำนักงานเล็ก ๆ อยู่ในกรุงวอชิงตัน ดี.ซี., กรุงปารีส ฝรั่งเศส, แหลมคะแนเวอรัล รัฐฟลอริดา และที่ฮิวสตัน รัฐเท็กซัส

องค์การมีพนักงานเพียง 575 คน และนักศึกษาฝึกงานที่หมุนเวียนผลัดเปลี่ยนกันไปในแต่ละฤดูร้อนราว 100 คน พนักงานส่วนใหญ่ทำงานอยู่ที่ศูนย์แชปแมน
# มนุษย์หมาป่า (ภาพยนตร์)
เดอะ วูลฟ์แมน  เป็นภาพยนตร์แนวสยองขวัญ-คลาสสิก  โดย ยูนิเวอร์แซล พิคเจอร์ ในปี ค.ศ. 1941 (พ.ศ. 2484) กำกับโดย จอร์จ แวกเนอร์ บทภาพยนตร์โดย เคิร์ต ซิออดแมก นำแสดงโดย ลอน เชนีย์ จูเนียร์ รับบทเป็น ลอเรนซ์ ทัลบอท/มนุษย์หมาป่า 

มนุษย์หมาป่า เป็นภาพยนตร์ฮอลลีวู้ด ฉายวันที่ 12 ธันวาคม พ.ศ. 2484 ฉบับนี้โด่งดังกว่าภาพยนตร์มนุษย์หมาป่าเรื่องแรกๆ คือ Werewolf of London (1935) ของผู้กำกับ "สจวร์ต วอล์กเกอร์" 

ฉากในภาพยนตร์ แคว้นเวลส์ของสหราชอาณาจักร ส่วนภาพยนตร์เรื่องนี้นำเสนอเรื่องราวในประเทศอังกฤษ ยุควิกตอเรีย ปี 1890 เนื่องจากผู้สร้างต้องการบรรยากาศสยองขวัญของเมืองลอนดอนที่สกปรก มืดหม่น มีแสงสว่างเพียงจากตะเกียงแก๊ส และเต็มไปด้วยหมอก

 เรื่องย่ิอ 
แลร์รี่ ทัลบอต ซึ่งเขาเดินทางกลับมาบ้านและได้พบกับสาวสวย ในระหว่างที่เขากำลังพาเธอไปเที่ยวนั้นเอง ระหว่างทางเขาได้ถูกกัดโดยหมาป่าตัวหนึ่ง แล้วจากนั้นพอคืนพระจันทร์เต็มดวงมาถึง เขาก็กลายเป็น มนุษย์หมาป่า

 นักแสดง 
 ลอน เชนีย์ จูเนียร์ รับบท ลอว์เรนซ์ ทัลบอต/หรือมนุษย์หมาป่า 
 คล็อด เรนส์ รับบท จอห์น ทัลบอต
 Warren William รับบท Dr. Lloyd
 Ralph Bellamy รับบท Colonel Montford
 Patric Knowles รับบท Frank Andrews
 Béla Lugosi รับบท Bela
 Maria Ouspenskaya รับบท Maleva
 Evelyn Ankers รับบท Gwen Conliffe
 J.M. Kerrigan รับบท Charles Conliffe
 Fay Helm รับบท Jenny
 Forrester Harvey รับบท Twiddle
# ไบรอัน ซิงเกอร์
ไบรอัน ซิงเกอร์  เกิดเมื่อวันที่ 17 กันยายน ค.ศ. 1965 เป็นผู้กำกับภาพยนตร์และโปรดิวเซอร์ภาพยนตร์ชาวอเมริกัน ซิงเกอร์ได้รับเสียงวิจารณ์ที่ดีในผลงานภาพยนตร์เรื่อง The Usual Suspects และโดยเฉพาะในหมู่แฟนหนังไซไฟและการ์ตูน กับผลงาน 2 ภาคแรกของ X-Men และ Superman Returns

ผลงาน
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง แสดง 1988 ไลออนส์ เด็น      1993 พับบลิค แอคเซส     1995 ปล้นไม่ให้จับได้     1998 พลิกหลักสูตรมรณะ     เบิร์น     2000 เอ็กซ์-เม็น: ศึกมนุษย์พลังเหนือโลก     2002 สตาร์ เทรค: เนเมซิส      2003 เอ็กซ์-เม็น: ศึกมนุษย์พลังเหนือโลก 2      2006 ซูเปอร์แมน รีเทิร์น     ล็อก, อัพอินเดอะสกาย: ดิอะเมซิ่งสตอรี่ออฟซูเปอร์แมน      2007 คัลเลอร์ มี โอลเซ่น      กระตุกขวัญวันปล่อยผี     2008 ยุทธการดับจอมอหังการ์อินทรีเหล็ก     2011 เอ็กซ์-เม็น: รุ่น 1     2013 แจ็คผู้สยบยักษ์     ยูวอนต์มี2คิลฮิม?     2014 เอ็กซ์-เม็น: สงครามวันพิฆาตกู้อนาคต      หลอนจิตปริศนา     2016 เอ็กซ์-เม็น: อะพอคคาลิปส์      2018 โบฮีเมียน แรปโซดี     2019 เอ็กซ์-เม็น: ดาร์ก ฟีนิกซ์    

โทรทัศน์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง แสดง 2004–2012 หมอเฮาส์ นักบุญปากร้าย      2005 มหันตภัยเบอร์มิวด้า      2006 เดอะไซเอินซ์ออฟซูเปอร์แมน      2007 ฟุตบอลไวฟส์      2007–2009 เดอร์ตี้เซ็กซี่มันนี่     2008 วัลคีรี่: เดอะพล็อตทูคิลฮิตเลอร์      2012 ม็อกกิ้งเบิร์ด เลน      2012–2013 H+: เดอะดิจิตอลซีรี่ส์      2015 คู่สืบเก๋ากระแทกเกรียน      2017 ลีเจียน     2017–2019 สงครามล่ามนุษย์กลายพันธุ์     

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ ไบรอัน ซิงเกอร์
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 1993  พับบลิค แอคเซส 12px 58%   colspan=2   5.3   $250,000    1995  ปล้นไม่ให้จับได้ 12px 87%   76   8.5   $6,000,000  $34,449,356 1998  พลิกหลักสูตรมรณะ 12px 54%   53   6.7   $14,000,000  $8,863,193 2000  เอ็กซ์-เม็น: ศึกมนุษย์พลังเหนือโลก 12px 82%   64   7.3   $75,000,000  $296,339,528 2003  เอ็กซ์-เม็น: ศึกมนุษย์พลังเหนือโลก 2 12px 85%   68   7.4   $110,000,000  $407,711,549 2006  ซูเปอร์แมน รีเทิร์น 12px 74%   72   6.1   $204,000,000  $391,081,192 2008  ยุทธการดับจอมอหังการ์อินทรีเหล็ก 12px 62%   56   7.1   $75,000,000  $201,545,517 2013  แจ็คผู้สยบยักษ์ 12px 52%   51   6.3   $195,000,000  $197,687,603 2014  เอ็กซ์-เม็น: สงครามวันพิฆาตกู้อนาคต 12px 90%   75   7.9   $200,000,000  $747,862,775 2016  เอ็กซ์-เม็น: อะพอคคาลิปส์ 12px 47%   52   6.8   $178,000,000  $543,934,787 2018  โบฮีเมียน แรปโซดี 12px 60%   49   7.9   $52,000,000  $903,655,259 เฉลี่ย  รวม 12px 68%  62 7.0 $1.109 พันล้าน $3,733,130,759
16px 

สีแดง  สีส้ม  สีเขียว 

— 

$ 

รางวัล
จำนวนรางวัลที่เข้าชิงและได้รับจากภาพยนตร์ของ ไบรอัน ซิงเกอร์
 ปี เรื่อง รางวัลออสการ์ รางวัลแบฟตา รางวัลลูกโลกทองคำ เสนอชื่อเข้าชิง ชนะ เสนอชื่อเข้าชิง ชนะ เสนอชื่อเข้าชิง ชนะ1995ปล้นไม่ให้จับได้223212006ซูเปอร์แมน รีเทิร์น112014เอ็กซ์-เม็น: สงครามวันพิฆาตกู้อนาคต112018โบฮีเมียน แรปโซดี547222ทั้งหมด9612432
# โมดูลห้องทดลองของญี่ปุ่น
thumb|250px|

โมดูลห้องทดลองของญี่ปุ่น (หรือ JEM) หรือเป็นที่รู้จักกันในชื่อเรียกว่า โมดูลคิโบ  เป็นโมดูลด้านวิทยาศาสตร์ของประเทศญี่ปุ่นบนสถานีอวกาศนานาชาติ พัฒนาขึ้นโดยองค์การสำรวจอวกาศญี่ปุ่น (JAXA) เป็นโมดูลของสถานีอวกาศนานาชาติแบบโมดูลเดี่ยวที่มีขนาดใหญ่ที่สุด ชิ้นส่วน 2 ชิ้นแรกของโมดูลนำส่งขึ้นโดยกระสวยอวกาศเที่ยวบิน STS-123 และ STS-124 ชิ้นที่ 3 ซึ่งเป็นชิ้นสุดท้ายนำขึ้นโดยเที่ยวบิน STS-127Kamiya, Setsuko, "Japan a low-key player in space race", Japan Times, 30 June 2009, p. 3.

โมดูลคิโบมีส่วนประกอบหลัก 4 ส่วนได้แก่
 โมดูลปรับความดัน (Pressurized Module หรือ PM)
 โมดูลอำนวยบริการภายนอก (Exposed Facility หรือ EF)
 Experiment Logistics Module (ELM)
 Remote Manipulator System (JEMRMS)
# โคลัมบัส (โมดูลของสถานีอวกาศนานาชาติ)
โคลัมบัส  เป็นห้องปฏิบัติการทางวิทยาศาสตร์ซึ่งเป็นส่วนหนึ่งของสถานีอวกาศนานาชาติ เป็นชิ้นส่วนใหญ่ที่สุดที่สร้างโดยองค์การอวกาศยุโรป (ESA)

โมดูลโคลัมบัสก่อสร้างที่เมืองตูริน ประเทศอิตาลี เช่นเดียวกับโมดูลฮาร์โมนีและโมดูล Tranquility โดยบริษัท Alcatel Alenia Space ที่มีฐานในกรุงโรม การออกแบบสถาปัตยกรรมการใช้งาน (รวมถึงซอฟต์แวร์) ของห้องทดลองดำเนินการโดย EADS ในเยอรมนี และนำมาประกอบรวมกันก่อนจะนำส่งไปที่ศูนย์อวกาศเคนเนดีในฟลอริดา โมดูลถูกนำส่งขึ้นด้วยกระสวยอวกาศแอตแลนติส เที่ยวบิน STS-122 เมื่อวันที่ 7 กุมภาพันธ์ ค.ศ. 2008 โดยได้รับการออกแบบให้มีอายุใช้งานประมาณ 10 ปี การควบคุมการทำงานของโมดูลทำโดยศูนย์ควบคุมโคลัมบัส ซึ่งตั้งอยู่ที่ศูนย์ควบคุมปฏิบัติการในอวกาศแห่งเยอรมัน ซึ่งเป็นส่วนหนึ่งของศูนย์อวกาศยานเยอรมัน (German Aerospace Center หรือ DLR) ที่เมือง Oberpfaffenhofen ใกล้กับเมืองมิวนิก ประเทศเยอรมนี

องค์การอวกาศยุโรปใช้เงินในการก่อสร้างโมดูลโคลัมบัสเป็นเงิน 1,400 ล้านยูโร ซึ่งรวมไปถึงเครื่องมือทดลองต่างๆ ที่จะติดตั้งภายในและโครงสร้างพื้นฐานการควบคุมจากภาคพื้นดินที่จำเป็นต้องใช้ในการควบคุมการทำงาน
# เกตเวย์
เกตเวย์  อาจหมายถึง

 เกตเวย์ (การสื่อสาร) - คอมพิวเตอร์หรือเครือข่ายที่ให้คอมพิวเตอร์เครื่องอื่นต่อผ่านเครื่องอื่นอีกทอด
 เกตเวย์ (ฮ่องกง) - เขตช็อปปิ้งในฮ่องกง
 เกตเวย์ (บริษัทคอมพิวเตอร์) - บริษัทขายคอมพิวเตอร์ซึ่งปัจจุบันเป็นบริษัทลูกของเอเซอร์
 เกตเวย์ เอกมัย - ศูนย์การค้าแห่งหนึ่งในเขตคลองเตย กรุงเทพมหานคร
 เกทเวย์ แอท บางซื่อ - ศูนย์การค้าแห่งหนึ่งในเขตบางซื่อ กรุงเทพมหานคร
# เกตเวย์ (บริษัทคอมพิวเตอร์)
เกตเวย์ (Gateway) เป็นบริษัทคอมพิวเตอร์ในเครือของบริษัทเอเซอร์ สำนักงานใหญ่ตั้งอยู่ที่เมืองเออร์ไวน์ รัฐแคลิฟอร์เนีย สหรัฐอเมริกา เกตเวย์เป็นบริษัทคอมพิวเตอร์ที่เคยประสบความสำเร็จอย่างสูง และได้รับความนิยมตั้งแต่ปี พ.ศ. 2534 สำหรับขายคอมพิวเตอร์ส่วนบุคคล โดยมีสัญลักษณ์เป็นกล่องคอมพิวเตอร์ลวดลายจุดเหมือนวัวนม นอกจากนี้เกตเวย์ยังเคยมีการประชาสัมพันธ์และการตลาดที่โดดเด่น จนกระทั่งปี พ.ศ. 2549 คอมพิวเตอร์เกตเวย์ไม่เป็นที่นิยม และหลุดจากอันดับบริษัทขนาดใหญ่ในอเมริกาตาม Fortune 500 

ในวันที่ 4 กันยายน พ.ศ. 2550 เกตเวย์ได้ขายกิจการบางส่วน โดยเฉพาะบริษัทในเครือข่ายที่ตั้งอยู่ที่เมืองแนชวิลล์ รัฐเทนเนสซี ให้แก่บริษัทเอ็มพีซีGateway sells business unit in $90 million deal - OC Business News - OCRegister.com ต่อมาในวันที่ 16 ตุลาคม พ.ศ. 2550 บริษัทเอเซอร์จากไต้หวันได้เข้ามาซื้อกิจการทั้งหมดของเกตเวย์ เป็นจำนวนเงินประมาณ 710 ดอลลาร์สหรัฐ 

ราคาหุ้นสุดท้ายของเกตเวย์ตกต่ำลงสุดที่ 1.90 ดอลลาร์ ซึ่งต่ำกว่าค่าเฉลี่ยทั่วประเทศของสหรัฐอเมริกาที่ 4.00 ดอลลาร์ โดยในช่วงที่เกตเวย์ประสบความสำเร็จ ราคาหุ้นของเกตเวย์สูงขึ้นสุดที่ 84.00 ดอลลาร์

ปัจจุบันเกตเวย์เป็นหนึ่งในชื่อตราสินค้าของคอมพิวเตอร์ของเอเซอร์ ที่มีการเปิดตลาดในเอเชียรวมถึงประเทศไทย โดยจะแยกตลาดออกมา โดยเกตเวย์จะถูกนับว่าเป็นรุ่นของคอมพิวเตอร์ที่เจาะกลุ่มตลาดราคาสูง เปรียบต่างกับเอเซอร์ที่เจาะกลุ่มตลาดราคาประหยัด
# เต้นกระจายยัยตัวจุ้น
เต้นกระจายยัยตัวจุ้น  เป็นภาพยนตร์เกาหลีที่จัดฉายครั้งแรกใน ค.ศ. 2005 ซึ่งเขียนบทและกำกับโดย ปาร์ค ยังฮุน โดยใจความสำคัญของเรื่องนี้คือ "ความสำเร็จไม่สามารถทำให้คุณมีความสุขได้ หากใครบางคนที่คุณรักได้จากไป"

 ตัวละครหลัก 
 มุน กึนยอง รับบทเป็น จางแชริน
 ปาร์ค กอนฮย็อง รับบทเป็น นายงแซ
 ปาร์ค วอนซัง รับบทเป็น มาซังดู
 ยูน ชาน รับบทเป็น จองฮยุนซู

 เนื้อเรื่องย่อ 
นายงแซ ผู้ซึ่งเคยเป็นนักเต้นลีลาสที่มากด้วยฝีมือ ที่มักจับคู่เต้นกับ เซยอง ด้วยกันเสมอจนมีชื่อเสียงไปทั่ว แต่ก็ถูก จองฮยุนซู ซึ่งเป็นคู่แข่งคนสำคัญกลั่นแกล้ง ทั้งยังโดนแย่ง เซยอง คู่เต้นคนสำคัญของเขาไปอีกด้วย

ต่อมา นายงแซได้รับการแจ้งจาก มาซังดู ว่าจะมีคู่เต้นมาจากเมืองจีน เธอมีชื่อว่า จางแชมิน ซึ่งมีอายุ 25 ปี แต่เมื่อพบกับเธอแล้วกลับรู้สึกว่าใบหน้าอ่อนกว่าที่คาดไว้ เนื่องจากเธอเป็นชาวต่างชาติ จึงไม่สามารถอยู่ในเกาหลีได้ตลอด เธอจึงจำเป็นต้องโอนสัญชาติเป็นชาวเกาหลี จึงมีแผนจดทะเบียนสมรสกับนายงแซเพื่อหลอกเจ้าหน้าที่ฝ่ายทะเบียน ต่อมา มาซังดูมารับตัวเธอกลับ และทำให้นายงแซเพิ่งมารู้ว่า แท้จริงแล้วเธอไม่ใช่ "จางแชมิน" หากแต่เป็นน้องสาวที่ชื่อ "จางแชริน" เนื่องจากพี่สาวของเธอมีคู่หมั้นอยู่ที่เมืองจีน

เมื่อไปสมัครเข้าร่วมแข่งขันก็พบว่าชื่อที่จางแชรินสมัครไว้เป็นชื่อของพี่สาวซึ่งต้องเต้นคู่กับจองฮยุนซู นายงแซเพิ่งรู้ว่าเขาได้ถูกมาซังดูหักหลัง และแล้ว นายงแซก็ถูกลูกน้องของ จองฮยุนซู ข่มขู่และให้นายงแซยอมมอบตัวจางแซรินให้ไปเป็นคู่เต้นกับจองฮยุนซู นายงแซไม่พอใจจึงเข้าปะทะกับอีกฝ่าย แต่ก็ถูกเหล่าอันธพาลรุมทำร้าย และถูกไม้ฟาดเข้าที่ขาของ นายงแซ อย่างแรง จนไม่สามารถกลับมาเต้นได้อย่างปกติอีกต่อไป

นายงแซกลับมาที่พักพร้อมกับจางแซริน นายงแซไม่สามารถเดินได้อย่างปกติอีกแล้ว เขาให้มาซังดูมารับตัวจางแชรินไป อย่างไรก็ตาม จางแชริน ไม่ต้องการกลับหากยังไม่ประสบความสำเร็จ และได้ขอร้องให้นายงแซสอนการเต้นให้กับเธอ จางแซรินนึกถึงหิ่งห้อยคู่รักที่เธอนำมาที่เกาหลี เธอเปรียบเทียบหิ่งห้อยกับมนุษย์ว่า หากปราศจากคู่รักคงต้องรู้สึกอ้างว้างเดียวดาย พวกมันต้องการอยู่คู่กันไปจนวันตาย

ในวันแข่งขัน จางแชรินเดินเข้ามาในเวทีพร้อมกับจองฮยุนซู เธอขาดความมั่นใจเมื่อไม่มีนายงแซมาคอยให้กำลังใจ เมื่อเข้าสู่เวทีพร้อมกับจองฮยุนซูแล้วเธอก็มองหานายงแซไปทั่วก็ไม่พบ เธอไม่มีใจที่จะเต้นอีกต่อไป แต่แล้ว นายงแซก็ปรากฏตัวขึ้นที่บนอรรถจรรย์ เธอจึงเริ่มมีกำลังใจและสามารถเริ่มเต้นได้อย่างสมบูรณ์แบบ ในท้ายที่สุดเธอก็ได้รับชัยชนะ แต่ก็ต้องถูกจองฮยุนซูพาตัวไป เธอต้องการให้นายงแซกลับมาหาเธอ แต่เขาก็ไม่มา ต่อมาเธอเพิ่งรู้ว่านายงแซเองก็เป็นฝ่ายรอการกลับมาของเธอซึ่งเป็นคนรักเช่นกัน การรอคอยนี้ทำให้เธอนึกถึงหิ่งห้อยที่รอคู่ของมันจนวันตายข้อมูลที่เกี่ยวข้องกับภาพยนตร์  

 รางวัลและการเสนอชื่อเข้าชิง 

 การตอบรับ 
ภาพยนตร์ชุดนี้อาจได้รับความเห็นในเชิงลบอยู่บ้าง ผู้วิจารณ์จาก วาไรตี้ ดีเร็ก เอลลี ได้เทียบกับภาพยนตร์ Dance with the Wind โดยอ้างอิงถึงการแสดงของปาร์ก ยองฮุน กับมุน และได้เขียนว่า "เนื้อเรื่องไม่มีน้ำ" ทอม จัมมาร์โก นักวิจารณ์จากเว็บไซต์ Koreanfilm.org กล่าวถึงภาพยนตร์ชุดนี้ว่า "น่าผิดหวังและน่าเบื่อ"
# รายชื่อคณะครุศาสตร์อุตสาหกรรมในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาด้านคณะครุศาสตร์อุตสาหกรรม เป็นการศึกษาว่าด้วยวิชาทางวิชาชีพต่าง ๆ เช่น วิศวกรรมศาสตร์ สถาปัตยกรรมศาสตร์ เกษตรศาสตร์ โดยมุ่งเน้นในการผลิตครูอาชีวศึกษา ครูอุตสาหกรรม เพื่อตอบสนองต่อความต้องการของการศึกษาในสายอาชีพ

 รายชื่อคณะครุศาสตร์อุตสาหกรรมในประเทศไทย 
 คณะ  มหาวิทยาลัย คณะครุศาสตร์อุตสาหกรรมและเทคโนโลยี  สถาบันเทคโนโลยีพระจอมเกล้าเจ้าคุณทหารลาดกระบัง คณะครุศาสตร์อุตสาหกรรมและเทคโนโลยี  มหาวิทยาลัยเทคโนโลยีพระจอมเกล้าธนบุรี คณะครุศาสตร์อุตสาหกรรม  มหาวิทยาลัยเทคโนโลยีพระจอมเกล้าพระนครเหนือ คณะครุศาสตร์อุตสาหกรรม  มหาวิทยาลัยเทคโนโลยีราชมงคลกรุงเทพ คณะครุศาสตร์อุตสาหกรรม  มหาวิทยาลัยเทคโนโลยีราชมงคลธัญบุรี คณะครุศาสตร์อุตสาหกรรม  มหาวิทยาลัยเทคโนโลยีราชมงคลพระนคร คณะวิศวกรรมศาสตร์  มหาวิทยาลัยเทคโนโลยีราชมงคลล้านนา คณะครุศาสตร์อุตสาหกรรมและเทคโนโลยี  มหาวิทยาลัยเทคโนโลยีราชมงคลศรีวิชัย คณะครุศาสตร์อุตสาหกรรม  มหาวิทยาลัยเทคโนโลยีราชมงคลสุวรรณภูมิ คณะครุศาสตร์อุตสาหกรรม  มหาวิทยาลัยเทคโนโลยีราชมงคลอีสาน

 หมายเหตุ จัดเรียงตามชื่อมหาวิทยาลัย และตามชื่อคณะ
# สภามหาวิทยาลัย
สภามหาวิทยาลัย เป็นคณะบุคคลคณะหนึ่งในมหาวิทยาลัย จัดตั้งขึ้นตามพระราชบัญญัติ กฎหมาย ระเบียบ หรือตราสารที่จัดตั้งสถาบันอุดมศึกษานั้นๆ โดยสภามหาวิทยาลัยแต่ละแห่งจะมีองค์ประกอบ และบทบาทหน้าที่แตกต่างกันตามที่ได้กำหนดไว้ในพระราชบัญญัติ กฎหมาย ระเบียบ หรือตราสารจัดตั้งสถาบัน

โดยทั่วไปสภามหาวิทยาลัย จะมีหน้าที่ในการกำหนดนโยบาย วางระเบียบข้อบังคับ การพิจารณาจัดตั้งยุบเลิกหน่วยงานในมหาวิทยาลัย การพิจารณาให้ความเห็นชอบหลักสูตร การอนุมัติปริญญา การแต่งตั้งถอดถอนอธิการบดี รองอธิการบดี และผู้บริหาร และภารกิจอื่นๆ ตามที่มีกฎหมาย หรือระเบียบกำหนดไว้

 องค์ประกอบ 
สภามหาวิทยาลัย จะประกอบด้วย นายกสภามหาวิทยาลัย อุปนายกสภามหาวิทยาลัย และกรรมการสภามหาวิทยาลัยจำนวนหนึ่ง อาจจะประกอบด้วยผู้บริหาร บุคลากรในสถาบัน และผู้ทรงคุณวุฒิภายนอก
# คณะครุศาสตร์อุตสาหกรรม
ครุศาสตรอุตสาหกรรม เป็นการศึกษาว่าด้วยวิชาทางวิชาชีพต่างๆเช่น วิศวกรรมศาสตร์ สถาปัตยกรรมศาสตร์ เกษตรศาสตร์ โดยมุ่งเน้นในการผลิตครูอาชีวศึกษา ครูอุตสาหกรรม เพื่อตอบสนองต่อความต้องการของการศึกษาในสายอาชีพ
 สาขาวิชาครุศาสตร์วิศวกรรมศาสตร์(เครื่องกล โยธา ไฟฟ้า อุตสาหการ)
 สาขาวิชาครุศาสตร์สถาปัตยกรรมศาสตร์ (เปิดสอนเฉพาะที่สถาบันเทคโนโลยีพระจอมเกล้าเจ้าคุณทหารลาดกระบัง)
 สาขาวิชาครุศาสตร์เกษตร (เปิดสอนเฉพาะที่สถาบันเทคโนโลยีพระจอมเกล้าเจ้าคุณทหารลาดกระบัง)

 คณะครุศาสตร์อุตสาหกรรมในประเทศไทย 
สำหรับในประเทศไทยมหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีพระจอมเกล้าธนบุรี  และสถาบันเทคโนโลยีพระจอมเกล้าเจ้าคุณทหารลาดกระบัง เป็นมหาวิทยาลัยที่เปิดสอนวิชาชีพทางครุศาสตร์วิศวกรรม มีเพียงสถาบันเทคโนโลยีพระเจ้าเกล้าเจ้าคุณทหารลาดกระบัง ที่เปิดสอนสาขาวิชาทางครุศาสตร์สถาปัตยกรรมและการออกแบบ เพื่อผลิตนักวิชาการหรือครูวิชาชีพทางศิลปะและสถาปัตยกรรม ให้กับวิทยาลัยเพาะช่าง ช่างศิลป์ หรือ วิทยาลัยที่เปิดสอนวิชาชีพทางศิลปะ และสาขาวิชาทางครุศาสตร์เกษตร เพื่อผลิตนักวิชาการ นักการเกษตร ครูผู้สอนวิชาเกษตรระดับมัธยมศึกษาหรือครูวิชาชีพทางการเกษตร เพื่อป้อนให้กับวิทยาลัยเกษตรที่มีอยู่ทั่วประเทศ โดนทั้งสองสาขานี้ไม่มีในมหาวิทยาลัยอื่นๆอีก
 หลักสูตรครูเทคนิคชั้นสูง 
การจัดการศึกษาด้านครุศาสตร์อุตสาหกรรมในประเทศไทย เริ่มต้นเมื่อปี พ.ศ. 2508 ในชื่อ "คณะฝึกหัดครูเทคนิคชั้นสูง วิทยาลัยเทคนิคธนบุรี"คณะครุศาสตร์อุตสาหกรรมและเทคโนโลยี มจธ.  ต่อมาเปลี่ยนชื่อจาก คณะฝึกหัดครูเทคนิคชั้นสูง วิทยาลัยเทคนิคธนบุรี เป็น ภาควิชาครุศาสตร์ วิทยาลัยเทคนิคธนบุรี  เมื่อปี พ.ศ. 2513  และได้ยกฐานะเป็น คณะครุศาสตร์อุตสาหกรรมและวิทยาศาสตร์ เมื่อปี พ.ศ. 2517 แบ่งออกเป็น 4 สาขาวิชา คือ สาขาวิชาเครื่องกล สาขาวิชาโยธา สาขาวิชาไฟฟ้า และสาขาวิชาอุตสาหการ (ปัจจุบันคือ คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี)

 หลักสูตรครุศาสตร์อุตสาหกรรมบัณฑิต (ค.อ.บ.) 
คณะครุศาสตร์อุตสาหกรรม มหาวิทยาลัยเทคโนโลยีพระจอมเกล้าพระนครเหนือ ได้รับการก่อตั้งขึ้นระหว่างปี พ.ศ. 2512 ในสาขาสาขาวิชาเครื่องกล และสาขาวิชาไฟฟ้า โครงการความช่วยเหลือทางวิชาการจากรัฐบาลประเทศสหพันธ์สาธารณรัฐเยอรมัน ได้เน้นทางด้านการสนับสนุนเครื่องมือเครื่องจักร อุปกรณ์การเรียนการสอน ผู้เชี่ยวชาญ ตลอดจนทุนการศึกษา ฝึกอบรม และการดูงาน โดยคณะเริ่มรับนักศึกษารุ่นที่ 1 ตั้งแต่ปีการศึกษา 2512 ซึ่งเป็นหลักสูตร ค.อ.บ. แห่งแรกในประเทศไทยhttp://www.fte.kmutnb.ac.th

 สายงานและอาชีพ 
 ครุศาสตร์วิศวกรรม ครู อาจารย์ ในโรงเรียน วิทยาลัยอาชีวะ หรือ อาจารย์ในมหาวิทยาลัย นักวิชาการ หรือประกอบอาชีพทางวิศวกรรม
 ครุศาสตร์สถาปัตยกรรมและการออกแบบ ครู อาจารย์ ในโรงเรียน วิทยาลัยอาชีวะ หรือ อาจารย์ในมหาวิทยาลัย นักวิชาการ หรือประกอบอาชีพทางสถาปัตยกรรมและการออกแบบ
 ครุศาสตร์เกษตร ครู อาจารย์ ในโรงเรียน วิทยาลัยอาชีวะ หรือ อาจารย์ในมหาวิทยาลัย นักวิชาการ หรือประกอบอาชีพทางการเกษตร
# วัดศรีสว่างโคกสะอาด
วัดศรีสว่างโคกสะอาด ตั้งอยู่เลขที่ 64 หมู่ 5 บ้านโคกสะอาด ตำบลสนม อำเภอสนม จังหวัดสุรินทร์ สังกัดคณะสงฆ์มหานิกาย ที่ดินตั้งวัดมีเนื้อที่ 8 ไร่ 3 งาน 2 ตารางวา โฉนดที่ดินเลขที่ 4 อาณาเขตทิศเหนือประมาณ 3 เส้น 1 วา จดถนนเข้าหมู่บ้าน ทิศใต้ประมาณ 2 เส้น 5 วา จดที่นาของนายเป้า ชัยช่วย ถวายที่ดิน ทิศตะวันออกประมาณ 2 เส้น 1 วา จดที่นาของนางหัด มะลิซ้อน ทิศตะวันตกประมาณ 2 เส้น 7 วา จดถนนใหญ่ เดิมชื่อ สำนังสงฆ์บ้านโคกสะอาด วัดสว่างโคกสะอาด
อาคารเสนาสนะ ประกอบด้วยอุโบสถกว้าง 15 เมตร ยาว 30 เมตร สร้างเมื่อ พ.ศ. 2464 โดยมีพระราชวรกวิน(ต่อมาเลื่อนสมณศักดิ์ที่ สมเด็จพระมหารัชศรีราชมหาจารย์) เป็นประธานฝ่ายสงฆ์รูปแรก และนายเสน จิตรดี และนายบุดศรี รักษาสัตย์ ได้ร่วมกันสร้างวัดขึ้น ได้รับพระราชทานวิสุงคามสีมา เมื่อวันที่ 15 พฤษภาคม พ.ศ. 2518 เขตวิสุงคามสีมา กว้าง 15 เมตร ยาว 30 เมตร 
 รายนามเจ้าอาวาส(เท่าที่ทราบ) 
1. พระอาจารย์คำมี พ.ศ.2464 - 2476
2. พระอาจารย์สุข ภาสิริ พ.ศ.2476 – 2478
3. พระพรหมมี สิริจนฺโท พ.ศ.2478 – 2480
4. พระอาจารย์ทน นวโก พ.ศ.2480 – 2489
5. พระอาจารย์น้อย พ.ศ.2489 – 2503
6. พระอาจารย์ใหญ่ คำ ชินปุตโต พ.ศ.2503 – 2512
7. พระอธิการ บุญทอง  ยโสธโร พ.ศ.2512-2530
8. พระครูประชากรพิพัฒน์(ย้ายไป วัดประชาไทย อำเภอเสิงสางเจ้าคณะตำบลโนนสมบูรณ์) พ.ศ.2530 – 2534
9. พระครูประทีปธรรมวงศ์(เจ้าคณะอำเภอสนม) พ.ศ.2535 – ปัจจุบัน

การศึกษาภายในวัด มีโรงเรียนพระปริยัติธรรม แผนกธรรม เปิดสอนเมื่อ พ.ศ. 2520

ศรีสว่างโคกสะอาด
# สถาบันวิทยาการประกอบการแห่งอโยธยา
สถาบันวิทยาการประกอบการแห่งอโยธยา (Institute of Entrepreneurial Science Ayothaya) เป็นสถาบันอุดมศึกษาเอกชน ตั้งอยู่ในจังหวัดพระนครศรีอยุธยาไฟไหม้สถาบันวิทยาการประกอบการแห่งอโยธยา เปิดทำการสอนในระดับปริญญาตรี จัดตั้งขึ้นในปี พ.ศ. 2550 ในชื่อ "สถาบันเทคโนโลยีแห่งอโยธยา"รายชื่อสถาบันอุดมศึกษา จากเว็บไซต์ สกอ. มุ่งเน้นให้ผู้เรียนมีอาชีพการลงทุนของตนเอง เพื่อให้ได้ก้าวสู่การเป็นนักธุรกิจดร.แสงสุข เปลี่ยนวิกฤต เป็นความท้าทาย ดันสถาบัน IESA บ่มเพาะธุรกิจ ช่วยเศรษฐกิจไทย

ปัจจุบันตั้งอยู่ที่ 109 หมู่ 5 ตำบลวัดตูม อำเภอพระนครศรีอยุธยา จังหวัดพระนครศรีอยุธยา 13000ไหม้ห้องพักครู เอกสาร-คอมพิวเตอร์ วอด 50 เครื่อง

 หลักสูตรที่เปิดสอน 
ปัจจุบันสถาบันวิทยาการประกอบการแห่งอโยธยา เปิดทำการสอนระดับปริญญาตรี 3 คณะ คือหลักสูตร
 คณะบริหารธุรกิจ
 สาขาวิชาการจัดการเพื่อเป็นผู้ประกอบการยุคดิจิทัลสถาบัน IESA ตั้งเป้าสร้างผู้ประกอบการระดับปริญญาตรี สาขาการจัดการเพื่อผู้ประกอบการยุคดิจิทัล
 คณะสาธารณสุขศาสตร์
 สาขาวิชาสาธารณสุขศาสตร์
 หลักสูตรระยะสั้น หลักสูตรผู้ดำเนินการการดูแลผู้สูงอายุหรือผู้มีภาวะพึ่งพิง 130 ชั่วโมง 
 หลักสูตรระยะสั้น หลักสูตรผู้ดูแลผู้สูงอายุ 240 ชั่วโมง
 คณะเภสัชศาสตร์
 สาขาวิชาเภสัชศาสตร์ (รับรองแบบมีเงื่อนไข)

ในอดีตสถาบันฯ เคยเปิดสอนในคณะนิติศาสตร์ คณะสหวิทยาการและการพยาบาล คณะรัฐประศาสนศาสตร์ คณะบริหารธุรกิจ คณะศิลปกรรมศาสตร์ และคณะวิทยาศาสตร์และเทคโนโลยี

 ศิษย์เก่าที่มีชื่อเสียง 
 บุญญาวัลย์ พงษ์สุวรรณ หรือ ส้มเช้ง สามช่า คณะศิลปกรรมศาสตร์ สาขาการแสดง"ส้มเช้ง ชิงร้อยฯ" ควง "ใหม่ เจริญปุระ" แต่งชุดนักศึกษาซุ่มเรียนปริญญาตรี
 สุระ แสนคำ หรือ เขาทราย แกแล็คซี่ คณะศิลปศาสตร์ หลักสูตรรัฐประศาสนศาสตร์สมใจ"ซ้ายทะลวงไส้" เขาทราย แกแล็คซี่ จากสยามสปอร์ต
# โนฮิเมะ
โนฮิเมะ ("เจ้าหญิงโน") นามเดิมคือ คิโจ  เป็นภริยาของโอะดะ โนะบุนะงะ ซึ่งเป็นไดเมียวที่มีชื่อเสียงในยุคเซงโกคุในประวัติศาสตร์ญี่ปุ่น ชื่อจริงของเธอคือ คิโจ  แต่เมื่อเธอเดินทางจากแคว้นมิโนะ ผู้คนก็รู้จักเธอในนาม โนฮิเมะ (เจ้าหญิงแห่งมิโนะ) เธอเป็นที่รู้จักในเรื่องความงามและความฉลาด

บิดาของเธอคือ ไดเมียว ไซโต โดซัน มารดาของเธอเป็นที่รู้จักกันในนาม โอะมิ โนะ คะตะ โนฮิเมะมีบทบาทในทางประวัติศาสตร์น้อยมาก ไม่มีข้อมูลของเธอเกี่ยวกับวันเกิดและวันเสียชีวิต 

 การสมรสกับโนะบุนะงะ 
thumb|left|โอะดะ โนะบุนะงะ
โนฮิเมะได้รับการกว่าวขานในเรื่องความงดงามและความเฉลียวฉลาด ในวันสมรส โนะบุนะงะได้กล่าวถึงเธอว่า "เธอมีสติปัญญาที่ชาญฉลาดและมีรูปลักษณ์ลักษณะดั่งเทพธิดา" เธอสมรสกับโนะบุนะงะในปี พ.ศ. 2092 ระหว่างการเป็นไมตรีของบิดาของเขาคือโอะดะ โนะบุฮิเดะ กับ ไซโต โดซัน

การสมรสเป็นไปตามเหตุผลทางการเมืองและหลายคนเชื่อว่าทำให้เกิดความรักเล็กๆ ระหว่างโนฮิเมะและโนะบุนะงะ ถึงแม้ว่าเธอจะเป็นภริยาอย่างเป็นทางการของโนะบุนะงะ แต่ก็มีหลายคนเชื่อว่าโนะบุนะงะรักใคร่ในอิโกะมะ คิซึโนะ ซึ่งเป็นอนุภรรยา ผู้ให้กำเนิดบุตรชายคนแรกของเขาคือ โอะดะ โนะบุทะดะ โนฮิเมะไม่เคยให้กำเนิดบุตร หลายคนเชื่อว่าเธอไม่สามารถมีบุตรได้ ใน 3 ปีหลังจากเกิดเหตุการณ์กบฏที่วัดฮนโนจิและการเสียชีวิตของโนะบุนะงะในเหตุการณ์นั้น หนึ่งในบุตรของเขาได้ให้เงินตั้งตัวแก่โนฮิเมะ

ความขาดแคลนข้อมูลทางประวัติศาสตร์เกี่ยวกับเธอทำให้ไม่สามารถทราบถึงวันเสียชีวิตของเธอ ชีวประวัติทั้งหมดของเธอมาจาการผสมผสานด้วยตำนาน, นิทานพื้นบ้านและเค้าโครงเรื่องจริง หลุมฝังศพของโนฮิเมะถูกค้นพบที่วัดโซเคนอิน วัดย่อยของ วัดไดโทคุจิในเกียวโต
  
 ตำนาน 
โนฮิเมะได้รับการกล่าวอ้างว่าเธอเป็นสายลับหรือนักลอบสังหารของบิดาของเธอ และในตอนนั้นเธอยังไม่ได้สมรส ในตอนนั้นโนะบุนะงะได้รับสมญานามว่า "จอมโง่เขลาแห่งโอะวะริ"  ซึ่งเป็นไปไม่ได้ที่โดซันจะให้โนฮิเมะมาลอบสังหารโนะบุนะงะในตอนนั้น โนฮิเมะมีความชำนาญในเรื่องดาบ ศิลปะการต่อสู้ และ การใช้อาวุธปืน ในภายหลัง จากการที่สามีโนะบุนะงะนำเข้าอาวุธปืนในช่วงเวลานั้น

ในปี พ.ศ. 2099 ไซโต โดซัน บิดาของโนฮิเมะถูกสังหารจากการยึดอำนาจในแคว้นมิโนะ จากเหตุการณ์ครั้งนั้นเป็นการลดคุณค่าการเป็นภริยาของโนฮิเมะ ซึ่งเธอไม่สามารถมีครรภ์ได้และถูกกล่าวหาว่าเป็นสายลับ

หลังจากเหตุการณ์ที่วัดฮนโนจิ ที่ซึ่งคร่าชีวิตของโนะบุนะงะและโนะบุทะดะ ทำให้โนฮิเมะไม่มีที่ที่จะไป บางหลักฐานกล่าวว่านางเสียชีวิตทีวัดฮนโนจิ แต่เธอถูกกล่าวหาว่าเป็นโสเภณีที่โนะบุนะงะชอบพออยู่ แต่อย่างไรก็ตามหลังจากเหตุการณ์ครั้งนั้น ภริยาทุกคนและผู้รับใช้หญิงของโนะบุนะงะถูกส่งตัวไปยังปราสาทอะซุจิ ที่ซึ่งเป็นที่โนะบุนะงะเคยพักอาศัย สตรีทุกคนได้ถูกเรียกว่า ท่านหญิงอะซุจิ (安土殿 Azuchi dono) ผู้ใช้ชื่อนี้คือ โอะดะ โนะบุคะสึ ท่านหญิงอะซึจินี้เชื่อกันว่าเป็นโนฮิเมะปลอมตัวมา หลังจากนั้นเธอก็หายตัวไปจากปราสาทอะซุจิในตอนกลางคืน

แต่ข่าวลือบางสายกล่าวว่า โนฮิเมะถูกสังหารโดยมือสังหารที่ถูกส่งมาโดยอะเคะจิ มิสึฮิเดะ ระหว่างที่เธอกำลังหลบหนีจากเหตุการณ์ที่วัดฮนโนจิ